“As ek as regsgeleerde verstom staan oor die onreg hoe sal die res van die mense dit verstaan? Mag die waarheid uitko. Niemand mag kommentaar lewer op die saak of die mense daarin alvorens hy/sy nie hierdie boek gelees het nie. Ek kon nie die boek neersit nadat ek begin lees het nie.”
Dr Johann Lemmer het die boek oor Adv Barbie geskryf wat pas (einde September 2011) in Pretoria vrygestel is. As dokumentêre biografie is dit 'n letterkundige werk wat 'n helder lig op die saak werp.
Soos in ’n drama het elke karakter ’n rol. Op ’n aangrypende wyse ontvou die drama. Die twee hoofrolspelers is Dirk Prinsloo en Cezanne Visser. Prinsloo is van die eerste oomblik af die man in beheer. Hy draai almal pynlik om sy pinkie. Hy hiet en gebied en sy wil geskied. Cezanne was vir hom ’n heerlike teiken. Hy was die pottebakker en sy die klei. Hy het haar (mis)vorm na sy beeld en gelykenis. Sy het geword wat sy nie is nie: klei in sy hande en hy het met haar gedoen wat hy wou. Hy het haar veral op seksuele gebied misbruik, misvorm en haar vir sy nare doeleindes gebruik.
"Johann Lemmer slaag uitmuntend daarin om die tragiese drama van mense lewens te beskryf. Hy gee ook ’n ewewigtige beeld van die verloop en die afloop van die hofsaak. Met empatie en deernis maak hy ouers en jongmense se oë oop vir mense soos Dirk Prinsloo". Cas Vos (Teoloog en Digter)
“Johann, ek het die boek die naweek gelees en ek moet noem dat dit n totale ander perspektief gee oor wat ons in die media lees. Ek dink dis n boek wat gebalanseerd geskryf is. Dis maklik vir mense om te veroordeel.